ORTOPEDSKA BOLNIŠNICA VALDOLTRA

Jadranska c. 31, 6280 Ankaran

ki jo zastopa direktor Radoslav Marčan, dr. med., spec. ortoped

ID za DDV: SI 30348145

matična številka: 5053765

podračun enotnega zakladniškega računa 01100-6030277312 pri Banki Slovenije

(v nadaljevanju: naročnik)

in

Naziv:

Naslov:

ki jo zastopa:

transakcijski račun:

ID za DDV:

matična številka:

(v nadaljevanju: dobavitelj)

POGODBO O VZDRŽEVANJU ARTROSKOPSKEGA STOLPA

I. UGOTOVITVENE DOLOČBE

1. člen

(ugotovitvene določbe)

Pogodbeni stranki ugotavljata:

- da sta na podlagi postopka javnega naročila – odprti postopek in v skladu z dokumentacijo v zvezi z javnim naročilom (razpisna dokumentacija) in ponudbo izvajalca, št. …………. z dne ….. (ponudba izvajalca) sklenila Pogodbo o dobavi artroskopskega stolpa, št. ………….. z dne;

- da je skladno z razpisno dokumentacijo in ponudbo izvajalca določeno vzdrževanje artroskopskega stolpa tudi po poteku garancijskega roka iz pogodbe iz prve alineje tega člena.

II. PREDMET POGODBE

1. člen

(predmet pogodbe)

Predmet pogodbe je vzdrževanje artroskopskega stolpa (v nadaljevanju: oprema), ki je bila dobavljena na podlagi Pogodbe o dobavi artroskopskega stolpa št. ……………….. z dne …………………… , za dobo petih let po poteku 24 – mesečnega garancijskega roka.

Natančna specifikacija opreme je določena v razpisni dokumentaciji javnega naročila.

1. člen

(obseg vzdrževanja opreme)

Vzdrževanje opreme je redno (redni servis) in izredno (servis na klic).

II. CENA

1. člen

(cena rednega servisa)

Cena rednega servisa za obdobje petih let po poteku 24 – mesečne garancije opreme (9. člen Pogodbe o dobavi opreme, št. ………….. z dne……………) znaša:

|  |  |  |  |  |
| --- | --- | --- | --- | --- |
|  | Pogodbena cena brez DDV | % DDV | Vrednost DDV | Pogodbena cena z DDV |
| Redno letno vzdrževanje |  |  |  |  |
| Redno vzdrževanje za dobo 5 let po poteku garancijske dobe |  |  |  |  |

V ceno rednega vzdrževanja je vključena tudi nadomestna oprema za čas popravila, ves potrošni material potreben za izvedbo posameznega rednega servisa, morebitna nadgradnja opreme, stroški dela (prevozni stroški, ure na poti za prihod oziroma odhod v zvezi z opravljanjem storitev).

Cena rednega vzdrževanja je fiksna za ves čas trajanja te pogodbe.

1. člen

(cena izrednega vzdrževanja)

Cena izrednega vzdrževanja se določi na podlagi vsakokratnega predhodnega predračuna izvajalca. V primeru, da je potrebno napako zaradi nujnosti čim prej odpraviti, lahko izvajalec na podlagi dogovora s kontaktno osebo naročnika napako odpravi brez predhodnega predračuna.

Cena delovne ure izrednega vzdrževanja po tej pogodbi znaša \_\_\_\_\_ EUR.V ceni ni zajet 22% DDV, ki znaša \_\_\_\_\_\_\_\_\_\_\_\_\_ EUR. Cena je fiksna za ves čas trajanja pogodbe.

Cena ne zajema potnih stroškov, kise obračunavajo v skladu z veljavno zakonodajo.

5. člen

(cena rezervnih delov)

Rezervne dele in drug material, ki ga bo izvajalec uporabil za odpravo napak pri izrednem vzdrževanju, izvajalec zaračuna po veljavnem ceniku proizvajalca. Izvajalec je dolžan naročniku na njegovo zahtevo v roku 3 dni od poziva dostaviti veljaven cenik rezervnih delov.

Izvajalec zagotavlja dobavo rezervnih delov za opremo, ki je vključena v vzdrževanje po tej pogodbi še najmanj 7 let po zadnji izdelavi posamezne opreme.

III. PLAČILNI POGOJI

1. člen

(rok izstavitve računa)

Izvajalec bo izstavil e-račun naročniku v roku 5 dni po uspešno opravljeni pogodbeni storitvi, na podlagi s strani naročnika potrjenega delovnega naloga, ki je priloga k e-računu.

7. člen

(rok plačila)

Pogodbeno ceno bo naročnik plačal na transakcijski račun izvajalca naveden v preambuli te pogodbe v roku do 60 dni od prejema pravilno izstavljenega e-računa.

V primeru reklamacije računa se plačilo zadrži do odprave reklamacije. Naročnik je e-račun upravičen reklamirati v roku 8 dni šteto od dneva prejema e-računa.

IV. IZVAJANJE VZDRŽEVANJA IN PRIJAVLJANJE NAPAK

8. člen

(redno vzdrževanje)

Redno vzdrževanje je namenjeno brezhibnemu delovanju opreme, v primeru ugotovitve napak oz. neustreznosti delovanja opreme, pa bo izvajalec izvedel popravila.

Redno vzdrževanje vključuje:

* periodične preglede, servise in preverjanje funkcionalnosti skladno z navodilih proizvajalca opreme,
* varnostni test opreme s SECUTEST G751/601S, ki ustreza standardom IEC60601,
* nadgradnjo opreme po zahtevah proizvajalca opreme,
* čiščenje opreme.

Redno vzdrževanje opreme izvaja izvajalec 1-krat letno, če pa je po navodilih proizvajalca predvideno pogosteje, se redni servis izvaja skladno z navodili proizvajalca.

O terminih izvajanja rednega vzdrževanja se izvajalec dogovori z naročnikom oziroma s pooblaščenim predstavnikom naročnika. Praviloma se redno vzdrževanje izvaja od ponedeljka do sobote po 15 uri oziroma po dogovoru z naročnikom.

Izvajalec bo po opravljeni rednem vzdrževanju naročniku predal v digitalni in pisni obliki:

* izpise meritev opreme,
* delovni nalog,
* poročilo o stanju opreme.

1. člen

(Izredno vzdrževanje)

Izredno vzdrževanje vključuje popravilo v primeru okvare ali nepravilnega delovanja opreme .

O okvari opreme kontaktna oseba naročnika pisno obvesti izvajalca (elektronska pošta, faks) in telefonsko v času od ponedeljka do sobote od 7 ure do 16 ure

Odzivni čas dobavitelja je 30 minut od prejema pisne in telefonske prijave napake naročnika.

Čas prihoda izvajalca k naročniku je največ 3 ure od prejema pisne ali telefonske prijave napake naročnika do prihoda izvajalca k naročniku.

Rok za odpravo napake je največ 24 ur od prihoda serviserja k naročniku.

Če v roku iz predhodnega odstavka ne odpravi napake, izvajalec zagotovi naročniku v roku 24 ur na svoje stroške nadomestno opremo, ki je po funkcionalnosti, zmogljivosti in kakovosti enaka dobavljeni opremi.

Po dogovoru z naročnikom se rok iz petega in šestega odstavka tega člena lahko podaljša.

1. člen

(prijava okvare)

Prijavo okvare opreme dobavitelju oziroma serviserju sporoči kontaktna oseba naročnika oz. z njegove strani pooblaščena oseba po elektronski pošti in telefonsko, in sicer:

* elektronski naslov:\_\_\_\_\_\_\_\_\_\_\_\_\_\_\_
* telefonska številka: \_\_\_\_\_\_\_\_\_\_\_\_\_\_

11. člen

(delovni nalog)

Izvajalec bo za vsako vzdrževanje opreme izdal delovni nalog in v njem navedel:

* naziv opreme,
* inventarno številko opreme,
* datum opravljene storitve,
* opravljeno storitev,
* zamenjane rezervne dele,
* serijske številke opreme, ki jo prevzema za popravilo,
* čas prihoda k naročniku in čas odhoda od njega.

V primeru rednega servisa bo izvajalec odstranil obstoječo nalepko in nalepil novo z datumom naslednjega rednega servisa.

Delovni nalog podpišeta izvajalec oziroma serviser in kontaktna oseba naročnika ali delavec v tehničnem sektorju naročnika. En izvod obdrži naročnik, en izvod se priloži izstavljenemu e-računu, enega pa obdrži izvajalec.

1. člen

(reševanje reklamacij)

V primeru, da oprema po prevzemu ali po opravljenem vzdrževanju ne deluje brezhibno, ima naročnik pravico uveljaviti reklamacijo za opravljeno delo. Za napake, ki so posledica napačno ali slabo opravljenega dela, veljajo določila o rokih in nadomestni opremi, kot so določeni v 9. členu te pogodbe.

Če se ista napaka ponovi najmanj trikrat, mora izvajalec opremo takoj oziroma v roku 30 dni zamenjati z novo.

Če je bil katerikoli del opreme poškodovan zaradi malomarnega popravila, mora izvajalec ta del na lastne stroške popraviti oz. poškodovani del zamenjati z novim, če popravilo poškodovanega dela ni mogoče.

V. OBVEZNOSTI IZVAJALCA

1. člen

(obveznosti izvajalca)

Izvajalec se zavezuje:

* da bo pogodbene storitve opravljal vestno, kvalitetno, s skrbnostjo dobrega strokovnjaka, v skladu z navodili proizvajalca, pravili stroke, standardi, tehničnimi predpisi in ob upoštevanju zahtev in navodil naročnika, v dogovorjenem obsegu in rokih ter z ustrezno usposobljenimi delavci,
* da bo pri izvedbi pogodbenih storitev v prostorih naročnika spoštoval veljavne predpise s področja varstva in zdravja pri delu in požarnega varstva, ter prevzema polno odgovornost za škodo, ki bi nastala zaradi njihovega nespoštovanja,
* da bo pogodbene storitve opravljal v skladu s poslovnimi uzancami in v duhu poslovnika tujih partnerjev, ki so ga pooblastili za izvajanje servisa opreme,
* da bo med izvajanjem pogodbenih storitev upošteval navodila naročnika v zvezi z zagotavljanjem čim manj motenega izvajanja dejavnosti bolnišnice,
* da bo uporabljal samo originalne rezervne dele in specialno orodje proizvajalca opreme,
* da bo naročnika opozoril na okoliščine, ki bi lahko otežile ali onemogočile kakovostno in pravilno izvedbo pogodbenih storitev, ali onemogočile njihovo izvedbo oziroma izvedbo v dogovorjenem roku, in ščitil naročnikove interese.

1. člen

(obveznosti dobavitelja zaradi preprečevanje širjenja nalezljive bolezni)

Z namenom preprečevanja širjenja nalezljive bolezni COVID-19 oz. drugih nalezljivih bolezni in zmanjševanja tveganj za prenos okužbe pri naročniku, ki je zdravstveni zavod, je dobavitelj dolžan ob izvajanju pogodbenih obveznosti v prostorih naročnika spoštovati naročnikova navodila v zvezi z izvajanjem storitev in dobav v času epidemije/pandemije in uporabljati ustrezno zaščitno opremo (maska, očala…) za preprečevanje širjenja nalezljive bolezni. Ustrezno zaščitno opremo je izvajalec dolžan zagotavljati sam.

VI. OBVEZNOSTI NAROČNIKA

1. člen

(obveznosti naročnika)

Naročnik se zavezuje, da bo:

* da bo upošteval predpise in navodila o uporabi in ravnanju z opremo v skladu z navodili proizvajalca in napotki izvajalca,
* da nepooblaščenim osebam ne bo dovolil izvajanja kakršnihkoli servisnih posegov na opremi,
* prostor, v katerem se nahaja oprema redno vzdrževal in zagotovil ustrezne klimatske in električne pogoje, ki so predpisani s tehnično dokumentacijo proizvajalca,
* da bo opremo hranil tako, da je izključena možnost poškodb,
* da bo sodeloval z izvajalcem z namenom, da bodo pogodbene storitve opravljene pravočasno in v celoti ter v skladu s to pogodbo.

VII. GARANCIJA

1. člen

(garancijski pogoji)

Garancija za zamenjane rezervne dele opreme ne sme biti krajša, kot jo zanje daje proizvajalec, za opravljeno storitev pa najmanj 6 mesecev od datuma opravljene storitve.

Garancijo iz predhodnega odstavka tega člena bo naročnik uveljavljal z računom kot dokazilom, da je bila storitev tudi dejansko opravljena in/ali da so bili vgrajeni rezervni deli.

VIII. POGODBENA KAZEN

1. člen

(pogodbena kazen)

Če izvajalec po svoji krivdi zamudi rok iz drugega in tretjega odstavka 9. člena te pogodbe, oziroma prvega odstavka 12. člena, lahko naročnik zahteva plačilo pogodbene kazni v višini 200,00 EUR za vsako uro zamude, vendar ne več kot 2.000,00 EUR.

Če izvajalec po svoji krivdi zamudi rok iz četrtega odstavka 9. člena te pogodbe, lahko naročnik zahteva plačilo pogodbene kazni v višini 5.000,00 EUR za vsak dan zamude, vendar ne več kot 25.000,00 EUR.

Pogodbena kazen iz prvega in drugega odstavka tega člena velja tudi v primeru reklamacije iz 12. člena

IX. PROTIKORUPCIJSKA KLAVZULA

1. člen

(protikorupcijska klavzula)

Izvajalec se zavezuje, da on sam kot tudi nekdo drug v njegovem imenu ali na njegov račun, predstavniku ali posredniku naročnika, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, drugi pogodbeni stranki ali njenemu predstavniku, zastopniku ali posredniku. V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

X. OPROSTITEV ODGOVORNOSTI

1. člen

(prekoračitev pogodbenih rokov)

Prekoračitev pogodbenih rokov opravičujejo naslednje izredne okoliščine:

* višja sila,
* ukrepi državnih organov ali organov lokalne skupnosti, ki bi zadeli izpolnjevanje pogodbenih 16. obveznosti,
* ravnanje tretjih oseb, ki onemogočajo izpolnitev pogodbenih obveznosti in ki niso posledica krivdnega ravnanja pogodbenih strank.

V primeru nastopa izrednih okoliščin bosta pogodbenici okoliščine sproti obravnavali in časovno ovrednotili ter določili ustrezen novi rok za izvedbo pogodbenih obveznosti.

1. člen

(višja sila)

Naročnik in izvajalec delno ali v celoti nista zavezana k izpolnitvi obveznosti iz te pogodbe, če pride do vplivov višje sile. Za višjo silo veljajo primeri, ki jih ob podpisu pogodbe ni bilo mogoče predvideti in splošno veljajo kot takšni, npr. vojna, ogenj, naravne in druge nesreče, ipd.

Pomanjkanje delovne sile, materiala ali aparatur ne velja za višjo silo.

Pogodbena stranka, ki jo prizadene višja sila, mora o tem nemudoma oziroma najkasneje v roku 24 ur od nastopa teh okoliščin, pisno obvestiti drugo pogodbeno stranko, pri čemer navede naravo višje sile, predvideno trajanje in predvidene posledice. O prenehanju okoliščin, ki pomenijo višjo silo, mora zaradi le-teh prizadeta pogodbena stranka takoj oziroma najpozneje v 24 urah od prenehanja le-teh pisno obvestiti drugo pogodbeno stranko.

XII. PREHODNE IN KONČNE DOLOČBE

1. člen

(kontaktne osebe)

Kontaktna oseba naročnika je g. .

tel. št. :

e- mail:

Kontaktna oseba izvajalca je \_\_\_\_\_\_\_\_\_\_

tel.št. \_\_\_\_\_\_\_\_\_\_

e-mail:

O morebitni zamenjavi kontaktnih oseb se pogodbeni stranki predhodno pisno dogovorita.

1. člen

(skrbnik pogodbe)

Skrbnik pogodbe s strani naročnika je \_\_\_\_\_\_\_\_\_\_\_\_\_\_\_\_\_\_.

Skrbnik pogodbe s strani izvajalca je \_\_\_\_\_\_\_\_\_\_\_\_\_\_\_\_\_\_\_.

1. člen

(uporaba OZ)

Za vprašanja, ki jih ta pogodba ne določa, se uporabljajo določbe Obligacijskega zakonika (OZ)

1. člen

(reševanje sporov)

Morebitne spore, ki bi nastali v zvezi z izvajanjem te pogodbe, bosta pogodbenici najprej skušali rešiti na miren način sporazumno oziroma z mediacijo, če spora na ta način ne bi uspeli rešiti, soglašata, da je za reševanje spora pristojno sodišče v Kopru. Uporabljalo se bo pravo Republike Slovenije.

1. člen

(veljavnost in spremembe pogodbe)

Ta pogodba se sklepa za obdobje 5 let od poteka garancijskega roka opreme po Pogodbi o dobavi artroskopskega stolpa, št. ………… z dne …………. in začne veljati z dnem, ko jo podpišeta obe pogodbeni stranki.

Morebitne spremembe pogodbe veljajo le če so sklenjene v pisni obliki in pod pogoji ZJN-3.

1. člen

(prenehanje pogodbe)

Naročnik lahko odstopi od pogodbe, če izvajalec ne izpolnjuje svojih obveznosti iz pogodbe, zlasti če:

* izvajalec odkloni opravljanje dogovorjenih storitev,
* izvajalec nepravilno ali malomarno opravlja pogodbene storitve ali drugače grobo krši določila pogodbe.

Izvajalec lahko odstopi od pogodbe, če naročnik ne izpolnjuje svojih obveznosti iz pogodbe, zlasti če redno ne plačuje računov oziroma zamuja s plačilom računa za opravljeno storitev več kot tri mesece.

V primerih iz prvega in drugega odstavka tega člena pogodbe lahko pogodbi zvesta stranka odstopi od pogodbe po predhodnem pisnem opominu drugi pogodbeni stranki na izpolnjevanje njenih obveznosti. Šteje se, da odstop učinkuje v roku 30 dni od prejema pisne odstopne izjave druge pogodbene stranke.

1. člen

(razvezni pogoj)

V skladu s četrtim odstavkom 67. člena ZJN-3 se pogodba razveljavi, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njego­vega podizvajalca ali če je naročnik seznanjen, da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomoč­nimi odločitvami izrečena globa za prekršek. Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

1. člen

(število izvodov)

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

Št.: Št.: .............................

Datum: Datum: ......................

NAROČNIK: IZVAJALEC:

Ortopedska bolnišnica Valdoltra

Direktor: Direktor:

Radoslav Marčan, dr. med.

spec. ortoped